proxectonos/corpus_dominio_legal_administrativo_tmp huggingface dataset:
DECRETO 18/2010, do 4 de febreiro, polo que se modifica o Decreto 361/1998, do 4 de decembro, polo que se aproba o estatuto do Centro Informático para a Xestión Tributaria, Económico-Financeira e Contable (CIXTEC).
CONSELLERÍA DE FACENDA — I. DISPOSICIÓNS XERAIS — 23/02/2010

A nova estrutura orgánica da Xunta de Galicia, establecida nos decretos 82/2009, do 21 de abril, e 325/2009, do 18 de xuño, aconsella adaptar a composición dos órganos colexiados das entidades que integran a Administración institucional da comunidade autónoma, de acordo coa nova distribución de competencias establecida para a Administración xeral. Ademais o artigo 7.2º do citado Decreto 325/2009 establece especificamente que a Consellería de Facenda en coordinación coa Secretaría Xeral de Modernización e Innovación Tecnolóxica, aprobará os plans de actuacións do CIXTEC. Así mesmo, o CIXTEC levará a cabo as súas actuacións de acordo coas políticas e directrices tecnolóxicas xerais da Xunta de Galicia.
De acordo con este marco normativo, procede incorporar ao Consello de Dirección do Centro Informático para a Xestión Tributaria, Económico Financeira e Contable (CIXTEC), unha representación da Secretaría Xeral de Modernización e Innovación Tecnolóxica, órgano dependente da Presidencia da Xunta, facilitando así a colaboración directa entre o ente público, con competencias de apoio informático aos servizos da Consellería de Facenda, e o órgano da Xunta de Galicia con competencias transversais e xenéricas en materia de tecnoloxías da información. Con esta finalidade, modifícase o artigo 5.1º do Decreto 361/1998, do 4 de decembro, relativo á composición do Consello de Dirección do CIXTEC, incorporándolle un novo vogal.
De acordo co exposto, por proposta da conselleira de Facenda, logo de deliberación do Consello da Xunta de Galicia, na súa reunión do día catro de febreiro de dous mil dez,
DISPOÑO:
Artigo único.-Modificación do Decreto 361/1998, do 4 de decembro, polo que se aproba o estatuto do Centro Informático para a Xestión Tributaria, Económico-Financeira e Contable (CIXTEC).
Engádese ao artigo 5.1º, a continuación da alínea g), unha alínea h), coa seguinte redacción:
«h) A persoa titular da Secretaría Xeral de Modernización e Innovación Tecnolóxica».
Disposición derradeira
Única.-Entrada en vigor.
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, catro de febreiro de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Decreto 29/2010, do 4 de marzo, polo que se aproban as normas de habitabilidade de vivendas de Galicia.
CONSELLERÍA DE MEDIO AMBIENTE, TERRITORIO E INFRAESTRUTURAS — I. DISPOSICIÓNS XERAIS — 29/06/2010

Advertidos erros no devandito decreto, publicado no Diario Oficial de Galicia número 53, do xoves 18 de marzo de 2010, compre facer as oportunas correccións.
-Na páxina 3.682, columna esquerda, punto I.A.3.1.2.f, onde di: «f) As estancias de superficie=12,00 m2 deberán admitir na súa planta a inscrición dun cadrado de 2,60 m de lado, na forma establecida no punto I.A.2.2.»; debe dicir: «f) As estancias de superficie O 12,00 m2 deberán admitir na súa planta a inscricición dun cadro de 2,60 m de lado, na forma establecida no punto I.A.2.2.».
-Na páxina 3.682, columna dereita, punto I.A.3.2.2.1.d, onde di: «A superficie do cadrado non poderá ser invadida por elementos construtivos puntuais que non sobresaian máis de 0,30 m das caras do cadrado sempre que a suma total das superficies ocupadas en planta polos ditos elementos sexa inferiior a 0,15 m2; debe dicir: «a superficie do cadrado só poderá ser invadida por elementos construtivos puntuais que non sobresaian más de 0,30 m das caras do cadrado sempre que a suma total das superficies ocupadas en planta polos ditos elementos sexa inferior o 0,15 m2».
-Na páxina 3.686, columna dereita, punto I.B.3.2.2.d, onde di: «En edificios de vivendas colectivas de planta baixa máis dúas plantas nos cales non se instale ascensor, admitirase ventilación e iluminación cenital, por medio dun lucernario que dispoña dunha superficie mínima equivalente de 2/3 da superficie da caixa da escaleira. Neste caso, o oco central da escaleira quedará libre en toda a súa altura e nel deberá poder inscribirse un círculo de Ø 1,10 m»; debe dicir: «En edificios de vivendas colectivas de ata planta baixa máis dúas plantas nos cales non se instale ascensor, admitirase ventilación e iluminación cenital, por medio dun lucernario que dispoña dunha superficie mínima equivalente de 2/3 da superficie da caixa da escaleira. Neste caso, o oco central da escaleira quedará libre en toda a súa altura e nel deberá poder inscribirse un círculo de Ø 1,10 m».
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
ORDE do 27 de xullo de 2010 pola que se establece o número e a contía máxima do orzamento destinado a gratificacións do persoal emérito do Servizo Galego de Saúde.
CONSELLERÍA DE SANIDADE — I. DISPOSICIÓNS XERAIS — 29/07/2010

O Decreto 36/2010, do 11 de marzo, regula o procedemento para o nomeamento do persoal emérito no ámbito sanitario, coa finalidade de recoñecer o prestixio e a importancia profesional do persoal licenciado sanitario xubilado, mantendo ao mesmo tempo unha relación temporal activa coa institución sanitaria de referencia, realizando funcións de consultoría, asesoría e formación, aproveitando desta forma a experiencia e os coñecementos adquiridos para a mellora da sanidade pública.
A disposición adicional única do Decreto 36/2010 establece que por orde da titular da Consellería de Sanidade se establecerá o número máximo de nomeamentos de persoal emérito que se poderá efectuar anualmente e, así mesmo, o importe máximo que se poderá destinar para as gratificacións deste persoal.
De acordo co anterior, e no uso das competencias e atribucións que me confire o artigo 34 da Lei 1/1983, do 22 de febreiro reguladora da Xunta e da súa Presidencia,
Dispoño:
O nomeamento de persoal emérito que se pode realizar anualmente será como máximo de seis (6) persoas, e o orzamento destinado ás gratificacións para este persoal non poderá superar os 108.000 euros totais anuais.
Santiago de Compostela, 27 de xullo de 2010.
María del Pilar Farjas Abadía
Conselleira de Sanidade
b) NOMEAMENTOS CONSELLERÍA DE SANIDADE
CORRECCIÓN de erros.-Decreto 124/2010, do 15 de xullo, polo que se regulan as mencións relativas á orixe ou procedencia galega na etiquetaxe, presentación e publicidade dos produtos alimentarios.
CONSELLERÍA DO MEDIO RURAL — I. DISPOSICIÓNS XERAIS — 30/07/2010

Advertido un erro no devandito decreto, publicado no Diario Oficial de Galicia número 143, do 28 de xullo de 2010, compre facer a seguinte corrección:
-Na páxina 13.672, na disposición adicional única, onde di: «Aqueles operadores que na etiquetaxe, presentación e publicidade dos seus produtos veñan utilizando con anterioridade á aprobación deste decreto marcas ou razóns sociais que contraveñan o establecido nel, poderán seguir facéndoo na dita etiquetaxe, presentación e publicidade, no mesmo campo visual e con caracteres como mínimo do mesmo tamaño, introducen elementos que informen o consumidor da verdadeira orixe ou procedencia do produto, sen prexuízo do cumprimento da normativa xeral de aplicación nesta materia», debe dicir: «Aqueles operadores que na etiquetaxe, presentación e publicidade dos seus produtos veñan utilizando con anterioridade á aprobación deste decreto marcas ou razóns sociais que contraveñan o establecido nel, poderán seguir facéndoo se na dita etiquetaxe, presentación e publicidade, no mesmo campo visual e con caracteres como mínimo do mesmo tamaño, introducen elementos que informen o consumidor da verdadeira
orixe ou procedencia do produto, sen prexuízo do cumprimento da normativa xeral de aplicación nesta materia».
a) CESAMENTOS CONSELLERÍA DE SANIDADE
ORDE do 22 de xuño de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IG412A.-Bolsas de promoción exterior do Igape, cofinanciadas polo Fondo Social Europeo, no marco do Programa Operativo FSE Galicia 2007-2013.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Decreto 57/2010, do 8 de abril, polo que se crea o Rexistro de Explotacións Leiteiras de Calidade Diferenciada.
CONSELLERÍA DO MEDIO RURAL — I. DISPOSICIÓNS XERAIS — 22/04/2010

Advertido erro no devandito decreto, publicado no DOG nº 71, do venres, 16 de abril de 2010, cómpre facer a oportuna corrección:
Na páxina 5.965 no artigo 2º b), onde di: «-Colonias de xermes a 30º C (por ml)= 90.000», debe dicir: «-Colonias de xermes a 30º C (por ml) m 90.000».
Na páxina 5.996, onde di: «-Contido de células somáticas (por ml)= 350.000», debe dicir: «-Contido de células somáticas (por ml) m 350.000».
RESOLUCIÓN do 24 de novembro de 2010 pola que se fai pública a ampliación do límite de crédito dispoñible para os proxectos de investimento empresarial superior a 500.000 euros ao abeiro da base reguladora dos incentivos a proxectos de investimento empresarial. (Procedemento IG100).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/11/2010

Mediante Resolución do 12 de marzo de 2008 procedeuse á publicación das bases reguladoras dos incentivos a proxectos de investimento empresarial, á convocatoria de varios programas de axuda e á publicación dos créditos asignados a cada un deles (DOG nº 55, do 18 de marzo).
Mediante a Resolución do 10 de xuño de 2010 e Resolución do 22 de xullo de 2010 derrogáronse as ditas bases reguladoras, sen prexuízo da tramitación conforme a dita regulación dos expedientes destes programas presentados ao seu abeiro ata a súa completa finalización e arquivo, dotándose de crédito para a súa resolución para concesións dos seguintes expedientes:
-Proxectos de investimento empresarial superior a 500.000  (procedemento IG100).
-Proxectos de servizos avanzados intensivos en emprego (procedemento IG101).
Debido a que no período de tempo transcorrido entre a estimación feita para atender as solicitudes presentadas e a publicación dos correspondentes créditos, se presentaron un maior número de solicitudes das previstas e de maior contía, polo que tratando de dar resposta á ampla demanda de axuda, é necesario incrementar o importe aprobado para os ditos programas.
Na súa virtude e de conformidade coas facultades que teño conferidas,
RESOLVO:
Único.-Amplíase en 6.500.000  o crédito para o exercicio 2010 para os proxectos de investimento empresarial superior a 500.000  (procedemento IG100) con cargo á partida orzamentaria E2/10/02-656700, ao abeiro da base reguladora dos incentivos a proxectos de investimento empresarial segundo a convocatoria publicada no DOG nº 55, do 18 de marzo de 2008.
Santiago de Compostela, 24 de novembro de 2010.
Joaquín Varela de Limia de Cominges
Director xeral do Instituto Galego de Promoción Económica
ORDE do 20 de abril de 2010, pola que se modifica a Orde do 24 de xuño de 2008, pola que se desenvolve a organización e o currículo das ensinanzas de bacharelato na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 26/04/2010

O Decreto 126/2008, do 19 de xuño, polo que se establece a ordenación e o currículo de bacharelato na Comunidade Autónoma de Galicia, na súa disposición derradeira primeira autoriza a persoa titular da Consellería de Educación e Ordenación Universitaria para ditar as disposicións que sexan necesarias para a execución e desenvolvemento do establecido nel.
A Orde do 24 de xuño de 2008 pola que se desenvolve a organización e o currículo das ensinanzas de bacharelato na Comunidade Autónoma de Galicia, no seu artigo 7, determina os aspectos relacionados coa avaliación.
Detectada a omisión do procedemento para a concesión da mención de matrícula de honra, procede establecelo.
En consecuencia, a Consellería de Educación e Ordenación Universitaria
DISPÓN:
Artigo único.-Modificación da Orde do 24 de xuño de 2008.
Engádese un punto 14 ao artigo 7º, nos seguintes termos:
a) Os alumnos e as alumnas que obtiveran no segundo curso de bacharelato unha nota media igual ou superior a nove puntos poderán recibir a mención de matrícula de honra. A devandita mención concederáselle a un número de alumnos non superior ao 5% do total de alumnado deste curso.
b) A obtención da mención de matrícula de honra será consignada nos documentos de avaliación do alumno ou alumna.
c) A concreción curricular do bacharelato incluirá nas directrices xerais os criterios para a concesión das mencións de matrícula de honra ao alumnado.
Disposición derradeira
Entrada en vigor.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de abril de 2010.
Xesús Vázquez Abad
Conselleiro de Educación e Ordenación
Universitaria
ORDE do 16 de decembro de 2010 pola que se incorporan dous novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 27/12/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, os seguintes procedementos:
IN639A.-Inscrición no Rexistro de Control Metrolóxico de Fabricantes, Importadores, Comercializadores ou Arrendadores.
IN639B.-Declaración responsable de reparadores de instrumentos de medida suxeitos a control metrolóxico.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de decembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CUESTIÓN de inconstitucionalidade 5657-2010.
TRIBUNAL CONSTITUCIONAL — I. DISPOSICIÓNS XERAIS — 29/10/2010

O Pleno del Tribunal Constitucional, por providencia do 5 de outubro actual, acordou admitir a trámite a cuestión de inconstitucionalidade número 5657-2010 formulada pola Sala do Civil e Penal do Tribunal Superior de Xustiza de Galicia, no recurso de casación número 23/2009, en relación coa disposición adicional terceira da Lei 2/2006, do 14 de xuño, do Parlamento galego, de dereito civil de Galicia, por posible vulneración dos artigos 9.3º, 10.1º, 14 e 149.1.8ª CE, e, de conformidade co disposto no artigo 10.1º c) da LOTC, na redacción dada pola Lei orgánica 6/2007, do 24 de maio, reservar para si o coñecemento desta cuestión.
De conformidade co establecido no artigo 37.2º da LOTC, na súa nova redacción, aqueles que sexan parte no recurso de casación número 23/2009 poderán comparecer perante este tribunal dentro dos quince días seguintes ao da publicación deste edicto no Boletín Oficial del Estado.
Madrid, 5 de outubro de 2010.
Herminia Palencia Guerra
Secretaria de Xustiza do Pleno
CUESTIÓN de inconstitucionalidade 5658-2010.
TRIBUNAL CONSTITUCIONAL — I. DISPOSICIÓNS XERAIS — 29/10/2010

O Pleno do Tribunal Constitucional, por providencia do 5 de outubro actual, acordou admitir a trámite a cuestión de inconstitucionalidade número 5658-2010 formulada pola Sala do Civil e Penal do Tribunal Superior de Xustiza de Galicia, no recurso de casación número 24/2009, en relación coa disposición adicional terceira da Lei 2/2006, do 14 de xuño, do Parlamento galego, de dereito civil de Galicia, por posible vulneración dos artigos 9.3º, 10.1º, 14 e 149.1.8.ª CE, e, de conformidade co disposto no artigo 10.1º c) da LOTC, na redacción dada pola Lei orgánica 6/2007, do 24 de maio, reservar para si o coñecemento desta cuestión.
De conformidade co establecido no artigo 37.2º da LOTC, na súa nova redacción, aqueles que sexan parte no recurso de casación número 24/2009 poderán comparecer perante este tribunal dentro dos quince días seguintes ao da publicación deste edicto no Boletín Oficial del Estado.
Madrid, 5 de outubro de 2010.
Herminia Palencia Guerra
Secretaria de Xustiza do Pleno
CORRECCIÓN de erros.-Orde do 14 de abril de 2010 pola que se establecen as bases reguladoras das axudas para o fomento de actuacións destinadas á protección e benestar dos animais domésticos realizadas por asociacións protectoras de animais domésticos, e se procede á súa convocatoria para 2010.
CONSELLERÍA DO MEDIO RURAL — III. OUTRAS DISPOSICIÓNS — 28/04/2010

Logo de advertir erros no anuncio publicado no Diario Oficial de Galicia número 73, do 20 de abril de 2010, cómpre facer as seguintes correccións:
Na paxina 6.185, no artigo 10º, onde di: «1. O director xeral de Conservación da Natureza, á vista das propostas», debe dicir: «O secretario xeral, á vista das propostas».
Na páxina 6.186, na disposición adicional primeira, onde di: «Delégase no director xeral de Conservación da Natureza o exercicio da competencia», debe dicir: «Delégase no secretario xeral o exercicio da competencia».
CORRECCIÓN de erros.-Orde do 3 de marzo de 2010 pola que se aproban os plans para a explotación de poliquetos en Galicia para o ano 2010 e se regula o seu exercicio.
CONSELLERÍA DO MAR — III. OUTRAS DISPOSICIÓNS — 21/04/2010

Advertido un erro na Orde do 3 de marzo de 2010, publicada no DOG nº 49, do 12 de marzo, pola que se aproban os plans de explotación de poliquetos en Galicia para o ano 2010 e se regula o seu exercicio, faise a oportuna corrección:
Cadro A: plans de explotación de poliquetos.
-Na páxina 3.344: provincia de Pontevedra, 3ª fila, C.P. Cambados:
Onde di: «especies: Am, Dn», debe dicir: «especies: Am, Dn, Hd».
ORDE do 16 de abril de 2010 pola que se amplía a dotación orzamentaria da Orde do 27 de outubro de 2009 pola que se establecen as bases reguladoras e se convocan para o ano 2009 axudas ao financiamento de accións de asesoramento para a mellora e o afianzamento da calidade do leite producido e recollido nas explotacións.
CONSELLERÍA DO MEDIO RURAL — III. OUTRAS DISPOSICIÓNS — 21/04/2010

Orde do 27 de outubro de 2009 ( DOG nº 214, do 2 de novembro), pola que se establecen as bases reguladoras e se convocan para o ano 2009 axudas ao financiamento de accións de asesoramento para a mellora e o afianzamento da calidade do leite producido e recollido nas explotacións.
1. No seu artigo 12º precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas poderanse incrementar con fondos comunitarios, estatais ou autonómicos achegados para o efecto.
Dado o interese das accións amparadas pola orde, e co obxecto de poder amparar as máximas solicitudes posibles, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1º.3 do Estatuto de autonomía de Galicia, e no uso das facultades que me confiren os artigos 14 e 31.2º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia.
DISPOÑO:
Artigo único
1. Amplíase a dotación orzamentaria que se establece na Orde do 27 de outubro de 2009 (DOG nº 214, do 2 de novembro), pola que se establecen as bases reguladoras e se convocan para o ano 2009 axudas ao financiamento de accións de asesoramento para a mellora e o afianzamento da calidade do leite producido e recollido nas explotacións.
2. O incremento da dotación será de 700.000 euros con cargo ás aplicacións 13.02.713 C770.6 por 493.260 e 13.02.712 C770.5 por 206.740 dos orzamentos xerais da Comunidade Autónoma de Galicia para o ano 2010.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 27 de outubro de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de abril de 2010.
Samuel Jesús Juárez Casado
Conselleiro do Medio Rural
ORDE do 16 de abril de 2010 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondentes ao exercicio 2010, convocadas pola Orde do 28 de decembro de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 21/04/2010

A Orde do 28 de decembro de 2009 (DOG nº 253, do 30 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 28 de decembro de 2009, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron concedidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 28 de decembro de 2009, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
Ver referencia pdf "07400D011P099.PDF"
Segundo.-Esta modificación non afecta ao prazo establecido na referida orde para a presentación de solicitudes.
Disposición derradeira
Única.- Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de abril de 2010.
Beatriz Mato Otero
Conselleira de Traballo e Benestar
RESOLUCIÓN do 29 de marzo de 2010 pola que se fai pública a concesión de catorce bolsas de formación de expertos/as en cooperación para o desenvolvemento, convocadas pola Orde do 30 de novembro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/04/2010

A Orde do 30 de novembro de 2009, do conselleiro de Presidencia, Administracións Públicas e Xustiza (DOG nº 240, do 10 de decembro), aproba as bases reguladoras e procede á convocatoria pública de catorce bolsas de formación de expertos/as en cooperación para o desenvolvemento.
Concluído o prazo de presentación de instancias, e avaliadas as solicitudes presentadas de acordo cos criterios fixados nas bases da convocatoria, a comisión de valoración elevou unha relación de catorce persoas propostas para a adxudicación das bolsas e a listaxe de reserva para o caso de renuncia dalgunha delas.
Co fin de facer valer o principio de proporcionalidade na calidade dos datos recollidos que se cita no artigo 4 da Lei orgánica, do 13 de decembro, de protección de datos de carácter persoal, no expediente persoal de cada un dos solicitantes das bolsas conservarase dilixencia da súa aptitude, coa posterior destrución definitiva dos certificados médicos achegados.
En virtude do anterior, e de conformidade co establecido na base quinta da orde de convocatoria,
RESOLVO:
Primeiro.-Concederlles catorce bolsas de formación nos destinos sinalados ás persoas beneficiarias que se relacionan no anexo I desta resolución.
Segundo.-Establecer a listaxe de reserva, por orde de prelación, que se indica no anexo II desta resolución, para o caso de renuncia dalgunha das bolsas concedidas.
Terceiro.-Denegar as demais solicitudes presentadas ao abeiro da Orde do 30 de novembro de 2009.
Contra esta resolución, que pon fin á vía administrativa, cabe interpoñer recurso postestativo de reposición ante o órgano que a ditou, no prazo dun mes contado desde o día seguinte ao da súa publicación no Diario Oficial de Galicia, ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses que se contarán desde a mesma data. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 29 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "07400D002P046.PDF"
CORRECCIÓN de erros.-Orde do 30 de marzo de 2010 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, en desenvolvemento do Plan Ágora, Agora Re-comercia 2010-2013, e se procede á súa convocatoria (IN219A-presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 21/04/2010

Advertidos erros na devandita orde, publicada no DOG nº 69, do 14 de abril de 2010, cómpre facer as oportunas correccións:
Na páxina 5.787, columna 2, liñas 12, 13 e 14, os enderezos da internet son:
http://economiaeindustria.xunta.es
http://www.xunta.es/presentacion-electronica-da-xunta-de-galicia
Na páxina 5.788, columna 1, liña 42, a páxina oficial da consellería é:
http://economiaeindustria.xunta.es
Na páxina 5.789, columna 1, liña 29, onde di: «e)», debe dicir: «d)»
Na páxina 5.789, columna 1, liña 31, onde di: «e.1», debe dicir: «d.1»
Na páxina 5.789, columna 1, liña 34, onde di: «e.2», debe dicir: «d.2»
Na páxina 5.789, columna 1, liña 35, onde di: «e.3», debe dicir: «d.3»
Na páxina 5.790, columna 2, liña 11, onde di: «3.1.», debe dicir: «1.»
Na páxina 5.790, columna 2, liña 15, onde di: «3.2.», debe dicir: «2.»
Na páxina 5.790, columna 2, liña 20, onde di: «3.3.», debe dicir: «3.»
Na páxina 5.792, columna 1, liña 8, onde di: «3.3º.2», debe dicir: «3.2»
Na páxina 5.792, columna 2, liña 53, onde di: «Sen prexuízo do disposto no parágrafo anterior,», debe dicir: «Sen prexuízo do disposto nos parágrafos anteriores,».
ORDE do 18 de marzo de 2010, pola que se autoriza o cambio da denominación da titularidade do centro privado Divina Pastora, de Monforte de Lemos (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2010

Examinado o expediente iniciado polo representante da titularidade do centro privado Divina Pastora, do concello de Monforte de Lemos (Lugo), no que solicita o cambio da denominación da súa titularidade Fundación Educativa Colegio Divina Pastora que pasa a denominarse Fundación Educativa Torre de Lemos.
O expediente foi tramitado polo departamento territorial da Consellería de Educación e Ordenación Universitaria de Lugo, quen o remite cos informes favorables correspondentes, e cumpríndose os requisitos establecidos no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o cambio da denominación da titularidade do centro privado Divina Pastora (código 27007211), situado na r/ Santo Domingo s/n de Monforte de Lemos (Lugo), que pasa a denominarse Fundación Educativa Torre de Lemos.
Segundo.-O cambio da denominación da titularidade non afectará o réxime de funcionamento do centro.
Terceiro.- Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de marzo de 2010.
Jesús Vázquez Abad
Conselleiro de Educación e Ordenación Universitaria
CORRECIÓN de erros.-Orde do 23 de xullo de 2010 pola que se convocan cursos de linguaxe xurídica galega (niveis medio e superior) para persoal ao servizo da Administración de xustiza e outros colectivos relacionados coa xustiza, que presten servizos dentro da comunidade autónoma.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/07/2010

Advertida omisión no anexo da citada orde, publicada no Diario Oficial de Galicia número 144, do xoves 29 de xullo de 2010, procede facer a oportuna corrección:
-Na páxina 13.846, onde di: «Director xeral de Xustiza. Santiago de Compostela», debe dicir: «Director xeral de Xustiza. Santiago de Compostela. Fax: 981 54 62 15/01».
RESOLUCIÓN do 20 de xaneiro de 2010, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/02/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo primeiro.-Darlle publicidade a unha terceira relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2009, que se incorpora como anexo I a esta resolución.
Artigo segundo.-Darlle publicidade á relación dos convenios subscritos pola Consellería de Presidencia, Administracións Públicas e Xustiza, que se incorporan como anexo II a esta resolución e que non foron publicados.
Santiago de Compostela, 20 de xaneiro de 2010.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "03800D003P011.PDF"
Ver referencia pdf "03800D005P013.PDF"
DECRETO 20/2010, do 11 de febreiro, polo que se desiste da expropiación forzosa acordada polo Decreto 26/2009, do 12 de febreiro, polo que se dispón a urxente ocupación dos bens e dereitos afectados polo proxecto sectorial de incidencia supramunicipal para o Complexo Hospitalario de Montecelo-Pontevedra.
CONSELLERÍA DE SANIDADE — III. OUTRAS DISPOSICIÓNS — 25/02/2010

O Consello da Xunta de Galicia acordou na súa reunión do 12 de febreiro de 2009 a urxente ocupación dos bens e dereitos que se concretan no expediente instruído para os efectos da expropiación para a execución das obras previstas no proxecto sectorial de incidencia supramunicipal para o complexo hospitalario de Montecelo en Pontevedra.
Non entanto, a previsións de necesidades que se realizou no seu momento non tiñan en conta as variables necesarias de incremento da poboación na área de Pontevedra e comarca, así como o aumento de procesos hospitalarios e de utilización do complexo hospitalario, polo que os bens e dereitos afectados non se axustan á demanda previsible.
Tendo en conta que non se procedeu á ocupación dos terreos afectados polo Decreto 26/2009 e que xa non concorren as causas de utilidade pública que se invocaban para o inicio do expediente expropiatorio, procede a desistencia da expropiación, carente de obxecto, deixando sen efecto aquela disposición.
Na súa virtude, de conformidade co establecido no artigo 34.4º da Lei 1/1983, do 22 de febreiro, reguladora da Xunta e da súa presidencia, por proposta da conselleira de Sanidade, co informe favorable da Consellería de Facenda e logo de deliberación do Consello da Xunta de Galicia na súa reunión do día once de febreiro de dous mil dez,
DISPOÑO:
Artigo único.-Deixar sen efecto o Decreto 26/2009, do 12 de febreiro, polo que se dispón a urxente ocupación dos bens e dereitos afectados polo proxecto sectorial de incidencia supramunicipal para o complexo hospitalario de Montecelo en Pontevedra.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, once de febreiro de dous mil dez.
Alberto Núñez Feijóo
Presidente
María del Pilar Farjas Abadía
Conselleira de Sanidade
ORDE do 9 de febreiro de 2010 pola que se declara de utilidade pública a Asociación Gallega contra las Enfermedades Neuromusculares -ASEM Galicia-.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/02/2010

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O expediente foi instruído de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel constan a documentación e os informes previstos na citada norma.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
De conformidade co informe favorable de declaración de utilidade pública, emitido polo instrutor do expediente,
RESOLVO:
Declarar de utilidade pública a seguinte asociación inscrita no Rexistro Central de Asociacións da Comunidade Autónoma de Galicia:
Denominación: Asociación Gallega contra las Enfermedades Neuromusculares -ASEM Galicia-.
Nº de rexistro: 2003/6608-1ª.
Contra esta orde, que pon fin á vía administrativa, pode interpoñerse recurso contencioso-administratiovo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 9 de febreiro de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
CORRECCIÓN de erros.-Lei 11/2010, do 17 de decembro, de prevención do consumo de bebidas alcohólicas en menores de idade.
PRESIDENCIA — I. DISPOSICIÓNS XERAIS — 30/12/2010

Advertido erro na devandita lei, publicada no Diario Oficial de Galicia número 248, do 28 de decembro de 2010, cómpre efectuar a oportuna corrección:
Na páxina 20.996, despois da disposición derrogatoria única, onde di: «Disposición derradeira», debe dicir: «Disposicións derradeiras».
ORDE do 22 de outubro de 2010 pola que se fai pública a ampliación da dotación orzamentaria para a concesión das axudas establecidas na Orde do 7 de maio de 2010, pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 29/10/2010

A Orde do 7 de maio de 2010 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 92, do 18 de maio), establece na súa disposición adicional quinta, na cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 7 de maio de 2010 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 92, do 18 de maio), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2010:
12.04.322C.472.5, código de proxecto 2010 00783 polo importe de 52.721,34 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de outubro de 2010.
Beatriz Mato Otero
Conselleira de Traballo e Benestar
ORDE do 25 de outubro de 2010 pola que se amplía a dotación orzamentaria da Orde do 13 de xullo de 2010, pola que se establecen as bases reguladoras de concesión de axudas, en réxime de concorrencia competitiva, para a renovación do parque de maquinaria agrícola da Comunidade Autónoma de Galicia, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 29/10/2010

A Orde do 13 de xullo de 2010 (DOG nº 136, do 19 de xullo), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2010, no seu artigo 17 relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.1º.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia e a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único
Primeiro.-Amplíase a dotación orzamentaria que se establece na Orde do 13 de xullo de 2010 (DOG nº 136, do 19 de xullo), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2010.
Segundo.-O incremento da dotación para o exercicio 2010 será de 880.672,29 euros, con cargo á aplicación orzamentaria 13.02.713C.770.2 (código proxecto 200800429), dos orzamentos da Comunidade Autónoma de Galicia para o ano 2010.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 13 de xullo de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de outubro de 2010.
Samuel Jesús Juárez Casado
Conselleiro do Medio Rural
CORRECCIÓN de erros.-Orde do  22 de xullo de 2010 pola que se establece a oferta de programas de cualificación profesional inicial en centros públicos na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/10/2010

Ver referencia pdf "20900D008P063.PDF"
ORDE do 22 de outubro de 2010 pola que se amplía o prazo de presentación da documentación de xustificación establecido na Orde do 22 de xullo de 2010, pola que se establecen as bases reguladoras para a concesión de axudas a entidades locais de Galicia para o financiamento de proxectos en materia de xestión de residuos, mitigación ou adaptación ao cambio climático, implantación e mantemento no sistema comunitario de xestión e auditoría ambientais (EMAS), así como outras actuacións de carácter ambiental, e se fai pública a súa convocatoria para o ano 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/10/2010

O 27 de xullo publicouse no DOG nº 142 a Orde do 22 de xullo de 2010 pola que se establecen as bases reguladoras para a concesión de axudas a entidades locais de Galicia para o financiamento de proxectos en materia de xestión de residuos, mitigación ou adaptación ao cambio climático, implantación e mantemento no sistema comunitario de xestión e auditoría ambientais (EMAS), así como outras actuacións de carácter ambiental, e se fai pública a súa convocatoria para o ano 2010.
O artigo 42.2º da mencionada orde establece o prazo de xustificación da subvención dispoñendo como data límite para a súa presentación o 5 de novembro de 2010.
Non obstante, por causas sobrevidas, o prazo establecido resulta de difícil cumprimento, polo que, co fin de garantir a maior eficacia posible da convocatoria das referidas subvencións, é procedente ampliar o devandito prazo, para a súa xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Ampliación do prazo de xustificación.
Amplíase ata o día 3 de decembro de 2010 o límite do prazo de xustificación previsto no artigo 42.2º da Orde do 22 de xullo de 2010 pola que se establecen as bases reguladoras para a concesión de axudas a entidades locais de Galicia para o financiamento de proxectos en materia de xestión de residuos, mitigación ou adaptación ao cambio climático, implantación e mantemento no sistema comunitario de xestión e auditoría ambientais (EMAS), así como outras actuacións de carácter ambiental, e se fai pública a súa convocatoria para o ano 2010.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 26 de outubro de 2010 pola que se modifica o artigo 17.1º do anexo I da Orde do 28 de abril de 2010, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial e desenvolvemento equilibrado dos eixes comerciais, en desenvolvemento do Plan Ágora, agora Re-comercia 2010-2013, e se procede á súa convocatoria (IN220A-presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 29/10/2010

Pola Orde do 28 de abril de 2010, publicada no Diario Oficial de Galicia nº 85, do 6 de maio, establecéronse as bases reguladoras para a concesión, en réxime de concorrencia competitiva, de subvencións ás asociacións de comerciantes sen fins de lucro, para a incentivación da demanda comercial e desenvolvemento equilibrado dos eixes comerciais, en desenvolvemento do Plan Ágora, agora Re-comercia 2010-2013, e procedeuse á súa convocatoria para o ano 2010.
No artigo 17.1º da devandita orde establécese que, para cobrar a subvención concedida, o beneficiario deberá presentar a documentación sinalada nel, tendo de prazo para presentala ata o 30 de outubro de 2010.
Tendo en conta o atraso producido na resolución das solicitudes de concesión das devanditas subvencións, motivado polo longo proceso de avaliación, co fin de viabilizar os procesos de xestión e dado que non se causa prexuízo a terceiros, procede modificar o referido precepto.
Por todo o que antecede,
DISPOÑO:
Artigo único.-Modifícase o primeiro parágrafo do artigo 17.1º do anexo I das bases reguladoras da referida orde, que queda redactado nos seguintes termos:
«1. Para cobrar a subvención concedida, o beneficiario deberá presentar a seguinte documentación nos lugares sinalados no artigo 3º da convocatoria, en orixinal ou fotocopia compulsada, tendo de prazo para presentala ata o 30 de novembro de 2010:
(...)».
Disposición adicional
Única.-A ampliación do prazo de xustificación prevista no artigo único desta orde non afecta o prazo da presentación de solicitudes establecido na Orde do 28 de abril de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de outubro de 2010.
Javier Guerra Fernández
Conselleiro de Economía e Industria